**Dodatok č.2/2020 ku školskému poriadku MŠ Tupolevova 20**

Na základe rozhodnutia ministra školstva SR vydaného 22. 05. 2020 a rozhodnutia ÚVZ SR sa upravuje prevádzka a vnútorný režim materskej školy, organizácia a podmienky na zaistenie bezpečnosti a ochrany zdravia, v súlade s aktuálnymi hygienicko-epidemiologickými nariadeniami.

Zmeny v školskom poriadku rešpektujú pokyny, opatrenia, usmernenia MŠVVaŠ SR,
ÚVZ SR a zriaďovateľa platné na obdobie od 01. 06. 2020 do konca školského roku 2019/2020.

Zmeny v školskom poriadku:

Článok 2 Výkon práv a povinností detí, zákonných zástupcov a zamestnancov MŠ

Článok 3 Podrobnosti o prevádzke a vnútornej organizácii školy,

Článok 4 Podmienky na zaistenie bezpečnosti a ochrany detí

Článok 5 Riadenie MŠ, vnútorná organizácia zamestnancov MŠ

 Zmeny a doplnenia v článku 3 odsek 1:

**Prevádzka materskej školy**

1. Prevádzka MŠ Tupolevova 20 sa upravuje na čas od 7.00 hod do 15.00 hod
2. Zamestnanec MŠ zabezpečuje organizáciu príchodu detí a sprevádzajúcich osôb tak, aby sa zamedzilo k miešaniu skupín a minimalizoval sa kontakt medzi osobami
3. Do priestorov vestibulu MŠ má povolený vstup 1 sprevádzajúca osoba s 1 dieťaťom, v prípade súrodencov 1 sprevádzajúca osoba na 2 deti. Do priestorov šatne rodičia nevstupujú.
4. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút.
5. Všetky osoby sú povinné pri vstupe do MŠ: vydezinfikovať si ruky, dezinfekciu obuvi zabezpečuje nepedagogický zamestnanec
6. Zamestnanec materskej školy realizuje každodenný ranný filter všetkých detí: meranie teploty vykonáva nepedagogický zamestnanec, pričom pedagogický zamestnanec eviduje nameranú hodnotu, na pripravenom zozname. V prípade podozrenia na ochorenie (nielen COVID-19) dieťa nepreberie.
7. Pedagogický zamestnanec pri preberaní dieťaťa predkladá zákonným zástupcom na podpis:
* denne Prehlásenie zákonného zástupcu o zdravotnom stave dieťaťa
* pri prvom nástupe dieťaťa do MŠ, alebo po každom prerušení dochádzky v trvaní viac ako 3 dni písomné vyhlásenie, že dieťa neprejavuje príznaky prenosného ochorenia a nemá nariadené karanténne opatrenie.
1. Pedagogický zamestnanec preberá dieťa od zákonných zástupcov a následne ho odvedie do triedy
2. Dieťa pred vstupom do triedy si dôkladne umyje ruky pod dohľadom sprevádzajúcej osoby alebo zamestnanca MŠ.
3. Sprevádzajúce osoby majú povolený vstup len do vestibulu po vchod do priestorov MŠ.
4. Popoludní vyberá dieťa z triedy službukonajúci pedagogický zamestnanec a odovzdáva ho sprevádzajúcej osobe.

Zmeny a doplnenia v článku 3 odsek 3

**Organizácia výchovy a vzdelávania v MŠ**

1. V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli MŠ.
2. Deti sa vzdelávajú a hrajú v menších oddelených skupinkách, v súlade s rozhodnutím ministra. Priestor pre jednotlivé skupiny sa oddelí
3. Pri pobyte v interiéri a v exteriéri materskej školy deti nemusia nosiť rúška, pri prechádzaní do jedálne v základnej škole deti musia nosiť rúška.
4. Materská škola do konca školského roku neorganizuje žiadne spoločné akcie –rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb;
5. Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, neumožňuje materskej škole pokračovať vo vzdelávaní podľa školského vzdelávacieho programu, zameriavať sa budeme na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
6. Zvýšenú pozornosť je potrebné venovať rozvíjaniu a upevňovaniu hygienických návykov, osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy

Zmeny a doplnenia v článku 5:

**Riaditeľka MŠ**

 Zodpovedá za:

* vyplnenie dotazníka o zdravotnom stave všetkých zamestnancov, pred prvým nástupom do zamestnania
* plynulú prevádzku materskej školy, vrátane prevádzky počas mesiacov júl a august, t. j. dokonca školského roku 2019/2020, v súčinnosti so zriaďovateľom.
* Prihlásené deti (na základe stavu zisteného prieskumom u zákonných zástupcov) rozdelí na skupiny, v ktorých ich bude najviac 15 detí. V skupinách môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.
* Prednostne umiestni deti podľa poradia kritérií určených v rozhodnutí ministra zo dňa 22. 05. 2020
* Po dohode so zákonnými zástupcami zabezpečí, aby deti, s cieľom ochrany pred komunitným šírením ochorenia COVID-19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
* Zabezpečí každodenný ranný zdravotný filter, ranné meranie teploty detí každej triedy pedagogickým zamestnancom alebo iným povereným zamestnancom materskej školy bezdotykovým teplomerom
* Dochádzku do materskej školy umožní len deťom z rodín, ktoré nie sú v karanténe
* Zabezpečí organizáciu výchovy a vzdelávania tak, že vytvorená skupina sa nebude meniť, aj keď počet detí klesne, aby nedochádzalo k migrácií detí medzi jednotlivými skupinami. V prípade nízkeho počtu detí v skupine, zmena skupiny nastane až v nasledujúcom týždni po dosiahnutí nízkeho počtu detí

**Zamestnanci MŠ**

1. Pri príchode do MŠ si vydezinfikujú ruky a zmerajú teplotu, ktorú zaevidujú v knihe dochádzky
2. V prípade teploty vyššej ako 37,5 C, zamestnanec nemôže nastúpiť do práce
3. Zamestnanec je povinný používať v priestoroch MŠ pridelený ochranný odev, ktorý si pravidelne dezinfikuje
4. Zamestnanci dbajú o dôsledné dodržiavanie hygienicko-epidemiologických nariadení:

- nosia ochranné rúško alebo štít (pedagogickí zamestnanci s výnimkou výchovno- vzdelávacej činnosti)

- pri manipulácii s potravinami, taniermi, pohármi používajú ochranné rukavice

- do triedy vstupujú len v ochrannom odeve

- dbajú o pravidelné umývanie rúk, dezinfekciu rúk

**Pedagogickí zamestnanci**

* Preberajú a odovzdávajú deti vo svojich triedach
* Dodržiavajú usmernenie, aby sa skupiny detí nemiešali
* Zabezpečia dostatočné vzdialenosti medzi deťmi pri hrových aktivitách, vzdelávaní i oddychu.
* Zabezpečia, aby hračky a učebné pomôcky po použití boli uložené na vopred určené miesto na dezinfekciu
* Upravia vybavenie triedy tak, aby deti nemali k dispozícii hračky a pomôcky, ktoré sa nedajú dezinfikovať

**Nepedagogickí zamestnanci**

* Pravidelne dezinfikujú hračky, učebné pomôcky a priestory materskej školy
* V miestnosti, kde sa zdržiava skupina, zabezpečujú časté a intenzívne vetranie.
* Priestory materskej školy a hygienické zariadenia a priestory umyvární, ako aj hrové prvky v exteriéri dezinfikujú najmenej dvakrát denne a podľa potreby aj opakovane
* Najmenej dvakrát denne dezinfikujú šatňové/vstupné priestory, do ktorých vstupujú sprevádzajúce osoby, dotykové plochy kľučiek, vypínačov, zábradlí a ich okolia.
* Toalety dopĺňajú mydlom do dávkovača a jednorazovými papierovými utierkami (obrúskami) pre bezpečné osušenie rúk.
* Nosia rúško alebo ochranný štít.
* Zabezpečia úpravy tried, jedálne – pri stoloch maximálne 3 stoličky

Zmeny a doplnenia v článku 3 odsek 3.10:

**Stravovanie**

* stravovanie v prípade 2 tried na prízemí bude v miestnosti, kde sa skupina zdržiava počas dňa,
* triedy na poschodí sa budú stravovať nasledovne:

 v jedálni MŠ

 na chodbe upravenej na jedáleň,

pričom, aby sa zabránilo premiešavaniu skupín, prvá vstupuje skupina na chodbu, druhá skupina do jedálne, pri odchode prvá odchádza skupina z jedálne.

* Pri jednom stole môžu sedieť maximálne 3 deti, aby sa dodržali odstupy medzi deťmi
* Stravu vydáva personál spolu s čistým príborom. Deti si sami jedlo a pitie nedokladajú a neberú si ani príbory.
* Deti obsluhujú zamestnanci MŠ
* Zamestnanci používajú v jedálni ochranné pomôcky – rukavice, rúško alebo štít
* Pri príprave jedál a pri vydávaní je nutné dodržiavať bežné hygienické pravidlá

Zmeny a doplnenia v článku 3 odsek 3.7:

**Odpočinok detí**

* Vzdialenosti medzi lôžkami je najmenej 1 meter.
* Na odpočinok detí sa bude používať aj priestor herne, dostatočne vyvetraný a dezinfikovaný.
* Výmena posteľnej bielizne - 1x do týždňa bežným spôsobom

Zmeny a doplnenia v článku 4 odsek 1:

**Opatrenia MŠ kvôli prevencii nákazy COVID – 19**

* Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ.
* Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút.
* Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko–epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne
* Minimalizovať zhromažďovanie osôb pred materskou školou.
* Materská škola zabezpečí každodenný ranný zdravotný filter, ranné meranie teploty detí každej skupiny, dezinfekciu rúk všetkých osôb pri vstupe do budovy dezinfekčným prostriedkom vhodne umiestneným. V prípade podozrenia na ochorenie (nielen na COVID –19) dieťa nepreberie.
* Zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky.
* Dieťa si umyje ruky bežným spôsobom pod dohľadom sprevádzajúcej osoby alebo zamestnanca materskej školy, ktorý je v súlade s aktuálnymi
hygienicko–epidemiologickými nariadeniami.
* Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.
* Nepedagogický zamestnanec školy nosí rúško alebo ochranný štít. Pedagogický zamestnanec má odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosí rúško alebo ochranný štít.
* V miestnosti, kde sa zdržuje skupina, je zabezpečené časté a intenzívne vetranie.
* Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* Zamestnanci sú informovaní a poučení o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Smetné koše sú vybavené tak, aby nebol nutný fyzický kontakt rúk s košom pri zahadzovaní odpadu

V prípade podozrenia na COVID - 19

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19, je nutné umiestniť ho do určenej miestnosti (zborovňa na 2. poschodí) a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ tak, ako je to v prípade iných infekčných ochorení.
* Ak sa u zamestnanca materskej školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

Zmeny a doplnenia v Článku 2 odsek 2:

**Povinnosti zákonných zástupcov detí**

**počas prevádzky materských škôl v zriaďovateľskej pôsobnosti
mestskej časti Bratislava-Petržalka**

**do konca školského roka 2019/2020 (do 31.08.2020)**

**Zákonný zástupca:**

* **Dodržiavať prevádzku materskej školy od 7.00 h do 15.00 h**
* **Zodpovedá za dodržiavanie hygienicko-epidemiologických opatrení pri privádzaní dieťaťa do materskej školy (nosenie rúšok, dodržiavanie odstupov – 2 metre, dezinfekcia rúk, dezinfekcia obuvi).**
* **Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie do konca školského roka 2019/2020 – dodatok školského poriadku.**
* **Odovzdáva dieťa výhradne pedagogickému zamestnancovi, ktorý dieťa prevezme až po zmeraní teploty a na základe záveru ranného zdravotného filtra.**
* **Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie ( tlačivo vyplní v MŠ pri nástupe)**
* **Denne pri odovzdaní dieťaťa do materskej školy podpisuje Prehlásenie zákonného zástupcu o zdravotnom stave dieťaťa**
* **Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy.**
* **Zabezpečí dieťaťu náhradné rúško do skrinky**
* **V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje riaditeľa materskej školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestnym príslušným regionálnym hygienikom. Za týchto podmienok je dieťa zo školy vylúčené.**
* **Zabezpečí, aby deti do materskej školy prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.**
* **Pri ceste s dieťaťom do materskej školy riadi opatreniami ÚVRZ SR a pokynmi RÚVZ.**
* **Celkový čas zdržiavania sa zákonného zástupcu s dieťaťom v materskej škole (vo vonkajších a vnútorných priestoroch) nesmie presiahnuť 10 minút.**
* **V priestoroch materskej školy sa pohybuje vždy v rúšku.**